Asturies nun puede ser el basorieru d’Europa
#000000
El proyeutu de creación d’una planta de xestión de residuos na llocalidá de La Peral,en Ribadeva, alluga a Asturies a un nivel d’economía tercermundista, na que cualisquier opción, mesmo la de convertise en basorieru foriatu, ye aceutable.
#000002
Nel proyeutu contemplase la creación, a un pasu de les viviendes de La Peral, d`una planta de 10.000 m2 -de los que cubiertos taríen namás 2.167, col consiguiente impautu visual- na que se trataríen alrodiu de 113.000 tonelaes de residuos varios de calter metálicu, procedentes de l`acería y fundición que la empresa Mercantil Hierros y Metales Gutram S.l. caltién nel País Vascu y qu`enagora son procesaos na planta que tienen en Vizcaya.
#000003
Escontra lo que la empresa diz nel so proyeutu, la contaminación producida pola xestión de residuos metálicos nuna planta d’esta triba ye importante, tanto a nivel acústicu como ambiental y visual, como puede comprebase nos alrodios de la planta que per agora fai esti trabayu.
#000004
Ye propio de países subdesarrollaos encargase de los residuos producíos pola actividá industrial –más rentable- desendolcada n`otros países. Nun somos ayenos a la necesidá de desendolcar proyeutos qu’apurran al oriente asturianu opciones llaborales, pero esto nun puede pasar por convertinos nun basorieru.
#000005
De fechu, unos de los mayores afeutaos en casu de llevase a cabu esti proyeutu sedríen precisamente los establecimientos hosteleros de la llocalidá, de los que dependen bon númberu de puestos de trabayu y que difícilmente podrán caltener los sos veceros teniendo por vecinos una chatarrería fedionda de dimensiones estraordinaries.
#000006
Lo que l’oriente asturianu precisa ye d’un desendolcu caltenible de los sos recursos que permita a la población algamar un nivel de vida dignu ensin vese forciaos a abandonar los sos llares ya ensin tener qu’aceutar opciones vergoñoses y dañibles comu la qu’agora se propón.
#000007
Deja un comentario Cancelar respuesta
#000009
Andecha Astur pide la nacionalización y xestión asturiana de l’Autopista’l Güerna
#000012
Propuestes escontra la precariedá pal futuro D'Asturies
#000015
Robla: Asturies ye Nación, Principado NON
#000016